Buskoridoro

La buskoridoro estas koridoro, kies uzado estas limigita en certaj tempoj kaj tagoj (aŭ entute) por aŭtobusoj. Ĝi servas la rapidigon de la publika transporto. Ofte la limigo ne estas aplikata je kelkaj veturilaj tipoj, ekz. taksioj, motorcikloj, kaj bicikloj, sed tio dependas de la loka, landa reguligo.

La unua buskoridoro de la mondo estis establita en Ĉikago en 1939, la unua de Eŭropo estiĝis en 1962 en Hamburgo.

La buskoridoroj estas markitaj aparte per busa simbolo, per surskribo BUSO en la loka lingvo, alikolora vojo, apartiga linio. La koridoro plej ofte havas apartajn trafiksignojn, apartajn trafiklampojn.

Kategorio:Trafiko